Source: https://oaedhlectrologoi.blogspot.com/2017/10/
Timestamp: 2019-12-08 19:24:50+00:00
Document Index: 33559618

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΗΛΕΚΤΡΟΛΟΓΟΙ 1ης ΕΠΑΣ ΟΑΕΔ ΘΕΣΣΑΛΟΝΙΚΗΣ: Οκτωβρίου 2017
Ο Διακόπτης Διαφυγής Έντασης (Δ.Δ.Ε.) ή ρελέ διαρροής ή ρελέ διαφυγής ή αντιηλεκτροπληξιακό ή ηλεκτροστόπ ή RCD (Residual Current Device) ή FI-Schalter (Fehlerstrom- Schutzeinrichtungen), είναι μια διάταξη κατάλληλα σχεδιασμένη για να ανοίγει τις επαφές της, όταν το διαφορικό ρεύμα φθάνει ή ξεπερνάει μια προκαθορισμένη τιμή, υπό προδιαγεγραμμένες συνθήκες (ΕΛΟΤ HD 384/2004, άρθρο 531.2).
Τον άνθρωπο (για ΙΔn < 30 mA) από την άμεση αλλά και την έμμεση επαφή με το ηλεκτρικό ρεύμα
Θα πρέπει να γίνει σαφές ότι οι απαιτήσεις για κάλυψη σχεδόν όλων των κυκλωμάτων ισχύος μιας εγκατάστασης ΧΤ με Διάταξη Διαφορικού Ρεύματος (ΔΔΡ) με διαφορικό ρεύμα (ΙΔΝ) <=30mA δεν προκύπτουν από κανονισμό ή από το ΕΛΟΤ HD 384, αλλά από μια Κοινή Υπουργική Απόφαση (ΚΥΑ).
Αυτή είναι η ΦΑ’ 50/12081/642 της 26/07/2006 και είναι στο ΦΕΚ 1222 της 05/09/2006 η οποία υπερκαλύπτει νομικά τον ΚΕΗΕ και το πρότυπο ΕΛΟΤ HD 384
ΔΔΕ σε UPS
Η νομοθεσία (ΚΥΑ ΦΑ’ 50/12081/642 του ΦΕΚ 1222B της 05.09.2006) που ορίζει τις απαιτήσεις σχετικά με τις διατάξεις διαφορικού ρεύματος (ΔΔE) είναι σαφής. Η κάλυψη με ΔΔE με ΙΔΝ<=30mA είναι υποχρεωτική για ΟΛΑ τα κυκλώματα ισχύος εκτός αν αυτά που πληρούν τις απαιτήσεις ηλεκτρικού διαχωρισμού ή έχουν μόνωση κλάσης ΙΙ με βάση το ισχύον πρότυπο ΕΛΟΤ HD 384.
Επομένως κυκλώματα ισχύος που τροφοδοτούν UPS πρέπει απαραίτητα να καλύπτονται από ΔΔE.
Κυκλώματα ισχύος που τροφοδοτούνται από UPS, επιτρέπονται να μην καλύπτονται από ΔΔE εφόσον ο κατασκευαστής του UPS βεβαιώνει ξεκάθαρα ότι το UPS του καλύπτει τις απαιτήσεις των αντίστοιχων προτύπων για ηλεκτρικό διαχωρισμό.
Βεβαίως ο ηλεκτρολόγος που αναλαμβάνει την ευθύνη αυτής της εγκατάστασης θα πρέπει να λαμβάνει υπόψη την κάλυψη με ΔΔE των κυκλωμάτων αυτών και στην περίπτωση παράκαμψης του UPS για συντήρηση – επισκευή
ΔΔΕ σε δημόσιο φωτισμό
Η ΚΥΑ ΦΑ’ 50/12081/642 (ΦΕΚ 1222B της 05.09.2006) επιβάλει ΔΔΡ με ΙΔΝ <= 30 mA σε όλες τις εγκαταστάσεις του πεδίου εφαρμογής του προτύπου ΕΛΟΤ HD 384.
Με βάση την παράγραφο ε) του άρθρου 103.3 του προτύπου, αυτό δεν έχει εφαρμογή στις εγκαταστάσεις φωτισμού δημόσιων οδών που τροφοδοτείται από το δημόσιο δίκτυο διανομής και πλατειών και τις εγκαταστάσεις φωτισμού λιμένων και δημόσιων παραλιακών περιοχών. Άρα για τις εγκαταστάσεις αυτές δεν είναι νομοθετημένη η κάλυψη τους με ΔΔΕ.
Αν ο φωτισμός τροφοδοτείται από ηλεκτροδοτούμενο κτίριο υπάγεται στις απαιτήσεις του προτύπου ΕΛΟΤ HD 384 και θα πρέπει να καλύπτεται από διάταξη διαφορικού ρεύματος (ΔΔΕ) με ΙΔΝ <=30 mA με βάση την ισχύουσα ηλεκτρολογική νομοθεσία
ΔΔΕ σε μετασχηματιστή γαλβανικής απομόνωσης
Ο μετασχηματιστής γαλβανικής απομόνωσης είναι ένας μετασχηματιστής 230V/230V ή 400V/400V με τον οποίο τροφοδοτούμε μια συσκευή η οποία δεν είναι πουθενά γειωμένη
Η έννοια του μετασχηματιστή απομόνωσης είναι ότι, καθώς το πρωτεύον τύλιγμα είναι διαχωρισμένο από το δευτερεύον, ο χρήστης δεν υπόκειται στον κίνδυνο ηλεκτροπληξίας, όταν έρθει σε επαφή με έναν από τους δύο αγωγούς εξόδου, που τροφοδοτούν το κύκλωμα σύνδεσης των φορτίων, αφού η τάση που αναπτύσσεται στο δευτερεύον είναι εξ’ επαγωγής, με αποτέλεσμα να καταργείται η έννοια της φάσης.
Στις περιπτώσεις όπου δεν έχουμε γειωμένο σύστημα, δηλαδή σ’ όλες εκείνες, όπου η τάση μας προέρχεται από έναν μετασχηματιστή απομόνωσης 400V/400V ή 230V/230V, ο οποίος δεν έχει γειωμένο δευτερεύον, τα ρελέ διαρροής δεν μας προστατεύουν και γι’ αυτό δεν χρησιμοποιούνται.
Στις περιπτώσεις αυτές επιβάλλεται για την ασφάλεια του προσωπικού να επιτηρείται η μόνωση ως προς τη γη των άκρων του δευτερεύοντος του αγείωτου μετασχηματιστή (των πόλων του) μέσω επιτηρητή μόνωσης, μιας συσκευής που ορισμένοι συγχέουν με τα ρελέ διαρροής, αφού στοχεύει σε ανάλογη κάλυψη προστασίας.
Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 11:07 π.μ.
Γιατί η ΔΕΗ γειώνει τον ουδέτερο κόμβο του Μ/Σ διανομής
Όπως είναι γνωστό η ΔΕΗ γειώνει τον ουδέτερο κόμβο των μετασχηματιστών διανομής ηλεκτρικής ενέργειας.
Αν όμως δεν τον γείωνε, η πηγή του ηλεκτρικού ρεύματος θα ήταν ανεξάρτητη από τη γη και η τυχαία επαφή του ανθρώπου με μια εκ των φάσεων δεν θα δημιουργούσε κανένα πρόβλημα.
Τίθεται λοιπόν το ερώτημα: Αφού με αγείωτο τον ουδέτερο κόμβο δεν χτυπάει το ηλεκτρικό ρεύμα, γιατί οι εταιρείες παραγωγής ηλεκτρικής ενέργειας τον συνδέουν με τη γη;
Ας δούμε τα σχήματα α και β
Στο σχήμα α, αν μια φάση έρθει σε επαφή με τη γη, π.χ λόγω φθοράς της μόνωσης μιας συσκευής, δεν προκαλείται διαρροή ρεύματος προς τη γη και δεν πέφτει η αντίστοιχη ασφάλεια της φάσης.
Στο σχήμα β, Ο άνθρωπος αν και έρχεται σε επαφή με τη φάση και πατάει στο έδαφος, δεν κλείνει κύκλωμα και κατά συνέπεια δεν διαρρέεται από ρεύμα .
Τι θα γίνει όμως αν τα α και β συμβούν ταυτόχρονα?
Τότε θα έχουμε την περίπτωση γ
Αν συμβούν ταυτόχρονα τα α και β, τότε ο άνθρωπος χωρίς προειδοποίηση θα βρεθεί σε πολική τάση 400V, ενώ οι διατάξεις προστασίας δεν θα λειτουργήσουν
Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 10:21 π.μ.
Ετικέτες ΓΕΙΩΣΕΙΣ, ΜΕΤΑΣΧΗΜΑΤΙΣΤΕΣ
Σε περίπτωση λοιπόν που κάνετε αμέριμνοι το μπάνιο σας και ξαφνικά διαπιστώσετε ότι μία σφοδρή καταιγίδα έρχεται προς το μέρος σας, τότε υπάρχουν δύο τρόποι να προστατευτείτε. Ο ένας είναι να βγείτε γρήγορα στη στεριά και να βρείτε ένα ασφαλές καταφύγιο μέχρι να περάσει και ο δεύτερος, αν είστε σε μεγαλύτερη απόσταση από τη στεριά, είναι να κολυμπήσετε σε βάθος βγαίνοντας πάλι έξω .
Δείτε στο παρακάτω video την πτώση ενός κεραυνού στη θάλασσα (δώστε ήχο)
Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 8:08 π.μ.
Sta.Ge HELLAS -Εταιρία ηλεκτρονικών συστημάτων ελέγχου για ανελκυστήρες
Με οργανωμένο τμήμα Έρευνας & Ανάπτυξης, με ιδιόκτητες κτιριακές εγκαταστάσεις 2.500 τ.μ ευρωπαϊκών προδιαγραφών και τελευταίας τεχνολογίας εξοπλισμό, η Sta.Ge HELLAS αποτελεί τον Elevators Genius συνεργάτη σας. Η εταιρία εδρεύει στην Αθήνα και απολαμβάνει ηγετική θέση στην ελληνική αγορά με πάνω από 80.000εγκατεστημένους πίνακες ανελκυστήρων σε Ελλάδα και εξωτερικό.
Ίδρυση ομόρρυθμης συνεταιρικής επιχείρησης με πίνακες ανελκυστήρων.
Σύσταση ατομικής επιχείρησης. Μόλις 50 τ.μ. στεγάζουν το όραμα που γεννιέται και μεταμορφώνει τη “Sta. Ge HELLAS” από όνειρο σε επιχειρηματική οντότητα. Οι οικονομικοί πόροι ελάχιστοι, αλλά το πάθος, η θέληση κι ο ζήλος, αστείρευτες πηγές ενέργειας του εμπνευστή και ιδρυτή της Κου Γιώργου Σταυγιανουδάκη.
Παραγωγή της πρώτης ηλεκτρονικής κεντρικής πλακέτας EL.CO 2 από την Sta.Ge HELLAS.
Νέες εγκαταστάσεις. Σε ιδιόκτητους χώρους 500τ.μ. μεταφέρονται όλα εκείνα τα ανεκτίμητα που επιτρέπουν στην ομάδα της Sta.Ge HELLAS να βλέπει το μέλλον με άλλο μάτι.
Πιστοποίηση ISO 9001 για την εταιρία στον τομέα Σχεδιασμού και Κατασκευής Συστημάτων Αυτοματισμού για ανελκυστήρες.Παραγωγή EL.CO 3.
Σύσταση θυγατρικής εταιρίας “STELVEL” που εισάγει ηλεκτρονικά εξαρτήματα για ανελκυστήρες.
Παραγωγή ΕL.CO Smart.
Συγχώνευση ατομικής Sta.Ge HELLAS και STELVEL και δημιουργία της μετοχικής Sta.Ge HELLAS Α.Ε.Β.Ε.
Εγκαίνια καινούργιων ιδιόκτητων εγκαταστάσεων 2.000τ.μ. ευρωπαϊκών προδιαγραφών που στεγάζουν πλέον την έδρα της εταιρίας στην Αθήνα.
Νέα διοικητικά στελέχη (2η γενιά) για τη Sta.Ge HELLAS. Αναβαθμίζουν την οργάνωση και ακολουθούν εξωστρεφή προσανατολισμό.
Σημαντική διείσδυση της εταιρίας σε αγορές των Βαλκανίων και της Ευρώπης (είτε αυτούσια είτε μέσω στρατηγικών συμμαχιών)
Διείσδυση σε Ρουμανία.Παραγωγή ΕL.CO Micro.
Διείσδυση μέσω αντιπροσώπων σε Σαουδική Αραβία.
Οι κεντρικές εγκαταστάσεις της Sta.Ge HELLAS βρίσκονται στην περιοχή της Ν.Χαλκηδόνας στην Αθήνα. Εύκολα προσβάσιμες από την Εθνική Οδό, επιτρέπουν τη γρήγορη διακίνηση προϊόντων σε όλη την Ελλάδα, την Ευρώπη και τα Βαλκάνια. Στις κεντρικές εγκαταστάσεις στεγάζονται τα γραφεία της εταιρίας και το showroom με πίνακες και εξαρτήματα για ανελκυστήρες, τα τμήματα έρευνας & ανάπτυξης, παραγωγής, ηλεκτρονικών & ποιοτικού ελέγχου, αίθουσες συσκέψεων & σεμιναρίων καθώς και οι κεντρικές αποθήκες.
Υποκατάστημα 500τ.μ λειτουργεί στην περιοχή της Ν.Ιωνίας στην Αθήνα με showroom και αποθήκες. Ο εξοπλισμός και τα μηχανήματα τελευταίας τεχνολογίας συμβάλλουν στην ανάπτυξη εξελιγμένων προϊόντων για ανελκυστήρες παρέχοντας στη Sta.Ge HELLAS ένα ακόμη ανταγωνιστικό πλεονέκτημα.
Υδραυλικοί πίνακες ανελκυστήρων, Μηχανικοί πίνακες ανελκυστήρων 2 Ταχυτήτων ή με Inverter, πίνακες ανελκυστήρων τύπου M.R.L. -Machine RoomLess- για εγκαταστάσεις χωρίς μηχανοστάσιο, πίνακες ανελκυστήρων μεταφοράς φορτίων, πίνακες ανελκυστήρων για parking, ειδικές κατασκευές κ.λπ.
Περιφερειακά Συστήματα Ανελκυστήρων
Συστήματα σειριακής επικοινωνίας, προκαλωδίωση φρεατίου, LCD displays ορόφου & θαλάμου, συσκευές απεγκλωβισμού, inverters V.V.V.F., πλακέτες αναγγελίας/mp3 μουσικής/ραδιοφώνου, ρεβιζιόν φρεατίου και θαλάμου, διακλαδωτήρες, φωτοκουρτίνες, διόρθωση συνημιτόνου, συστήματα διαλογής ορόφων κ.λπ.
Ρελέ ισχύος, ρελέ τύπου λυχνίας, μετασχηματιστές, μπαταρίες, χρονικά, καλώδια διαφόρων τύπων, (έυκαμπτα, τύπου “μπλεντάζ”, στριφτό κ.λπ.), βοηθητικές επαφές, επιτηρητές φάσεως, προτερματικούς διακόπτες, μαγνητικούς διακόπτες, ηλεκτρομαγνήτες κ.λπ.
Περισσότεροι από 80.000 πίνακες ανελκυστήρων λειτουργούν τα ασανσέρ δημόσιων κτιρίων, ξενοδοχείων, πολυκαταστημάτων, εταιριών, πολυκατοικιών, πλοίων, αεροδρομίων και εργοστασίων σε Ελλάδα και εξωτερικό.
Τα προϊόντα της Sta.Ge HELLAS βρίσκονται σε κάθε γωνιά της Ελλάδας και έχουν φροντίσει να μετακινηθείτε με ασφάλεια και άνεση.
Από το 2009 η εταιρία έχει εντείνει τον εξωστρεφή προσανατολισμό της εξάγοντας σε Βαλκάνια, Ευρώπη και Μέση Ανατολή με κύριες αγορές τη Ρουμανία, τη Σερβία, τη Κύπρο, τη Ρωσία, τη Μάλτα, την Αλβανία, τη Γαλλία και τη Σαουδική Αραβία και συνεχίζει να επεκτείνει τις δραστηριότητές της σε όλο τον κόσμο.
Μπείτε στη σελίδα της http://stage.gr
Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 9:48 π.μ.
Ετικέτες ΕΛΛΗΝΙΚΕΣ ΕΤΑΙΡΕΙΕΣ ΤΕΧΝΟΛΟΓΙΑΣ
Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 6:34 π.μ.